Sodba Splošnega sodišča (četrti senat) z dne 23. januarja 2014 – Coppenrath-Verlag proti UUNT – Sembella (Rebella)
(Zadeva T‑551/12)
„Znamka Skupnosti – Postopek z ugovorom – Prijava besedne znamke Skupnosti Rebella – Prejšnja besedna znamka Skupnosti SEMBELLA – Relativni razlog za zavrnitev – Verjetnost zmede – Člen 8(1)(b) Uredbe (ES) št. 207/2009 – Resna uporaba prejšnje znamke – Člen 42(2) in (3) Uredbe št. 207/2009 – Člen 15(1), drugi pododstavek, točka (a), Uredbe št. 207/2009“
1.                     Znamka Skupnosti – Pripombe tretjih oseb in ugovor – Preizkus ugovora – Dokaz o uporabi prejšnje znamke – Resna in dejanska uporaba – Pojem – Znamka, ki se uporablja izključno kot element sestavljene znamke ali v kombinaciji z drugo znamko (Uredba Sveta št. 207/2009, člen 15(1)) (Glej točke od 39 do 41.)
2.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Merila za presojo (Uredba Sveta št. 207/2009, člen 8(1)(b)) (Glej točke od 51 do 53.)
3.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Besedni znamki Rebella in SEMBELLA (Uredba Sveta št. 207/2009, člen 8(1)(b)) (Glej točke od 55 do 58, 62.)
4.                     Znamka Skupnosti – Tožbeni postopek – Tožba pri sodišču Unije – Pristojnost Splošnega sodišča – Ponovni preizkus dejanskega stanja ob upoštevanju dokazov, ki so bili prvič predloženi pred njim – Izključitev (Uredba Sveta št. 207/2009, člen 65) (Glej točko 59.)
5.                     Znamka Skupnosti – Opredelitev in pridobitev znamke Skupnosti – Prejšnja registracija znamke v nekaterih državah članicah – Vpliv (Glej točko 61.)
Predmet
Tožba zoper odločbo drugega odbora za pritožbe UUNT z dne 5. oktobra 2012 (zadeva R 1681/2011‑2) v zvezi s postopkom z ugovorom med družbama Sembella GmbH in Coppenrath-Verlag GmbH & Co. KG.
Izrek
1.
Tožba se zavrne.
2.
Družbi Coppenrath-Verlag GmbH & Co. KG se naloži plačilo stroškov.